# Töölehe vormindamine

## Lahtri vorming

Valitud lahtrite, ridade või veergude väljanägemise muutmiseks kasuta menüükäsku Lahtri vormindus..., mille leiab menüüst Vormindus või hiire parema nupuga avanevast menüüst.

Hiire parema nupu kontekstimenüü.

See avab dialoogi Lahtri vormindus, millel on mitu kaarti:

### Andmete vorming ja esitamine

Andmevormingu kaart.

Lahtri vorminduse dialoogi kaardil Andmete vorming saab määrata, kuidas esitatakse lahtrites olevaid andmeid.

Kaardi ülemises osas saab määrata vormingu, mida kasutatakse arvuliste väärtuste, kuupäeva või aja esitamiseks. Sektsioonis Eelvaatlus näeb kohe ka uue vormingu väljanägemist.

Kogu rea või veeru andmetele saab määrata ühesuguse andmevormingu, kui valida rida või veerg ja avada lahtri vorminduse dialoogi &HPNga; klõpsates.

Üldises, arvu-, protsendi-, raha- või teaduslikus vormingus väärtuse kümnendkoha täpsust saab suurendada vastava ikooniga vormindusribal:

Üldises, arvu-, protsendi-, raha- või teaduslikus vormingus väärtuse kümnendkoha täpsust saab vähendada vastava ikooniga vormindusribal:

Üldine

- See on üldine vorming, &kspread; tuvastab aktiivse lahtri andmete vormingu sel juhul automaatselt ise. Vaikimisi joondab &kspread; arvud, kuupäevad ja kellaajad lahtris paremale, kõik muu aga vasakule.

  Kui üldine vorming ei peaks sobima, saab selle asemel valida altpoolt mõne konkreetsema vormingu.

Arv

- Arvuvorming kasutab määratlust, mis on valitud &kde; juhtimiskeskuses (Hõlbustus Riik ja keel Arvud). Arvud joondatakse vaikimisi paremale.

Protsent

- Kui aktiivses lahtris on arv ja sa vahetad üldise vormingu protsendivormingu vastu, korrutatakse lahtris olev arv 100 protsendiga.

  Kui näiteks sisestad lahtrisse 2 ja valid vorminguks protsendi, saab arvuks 200%. Kui muudad lahtri vormingu taas üldiseks, ilmub sinna taas 12.

  Lülitamiseks saab kasutada ka vormindusriba protsendiikooni:

Raha

- Rahavorming teisendab arvu rahaühikuks, kasutades globaalselt &juhtimiskeskus;es (Hõlbustus Riik ja keel Arvud) määratud seadistust. Nii rahaühiku sümbol kui ka täpsus järgivad samuti &juhtimiskeskus;e määratlust.

  Lülitamiseks saab kasutada ka vormindusriba rahaikooni:

Teaduslik

- Teadusliku vormingu korral antakse arvule nii-öelda teaduslik kuju. Näiteks arvust 0,0012 saab 1,2E-03. Taas üldist vormingut valides võtab arv uuesti kuju 0,0012. Üldine andmevorming ei pea teaduslikku esitust meeles, nii et kui soovid seda kasutada, tuleb see siin määrata.

Murd

- Murru vormingu korral antakse arvule murru kuju. Näiteks arvust 0,1 saab 1/8, 2/16, 1/10 jne. Murru tüübi saab valida paremal asuvast nimekirjast. Kui valitud tüübi korral ei ole täpne murd võimalik, valitakse lähim sobiv. Kui näiteks tegemist on arvuga 1,5 ning valid vorminguks Murd ja tüübiks Kuueteistkümnendikud 1/16, näeb lahtris seda kujul "1 8/16", mis on täpne murd. Kui arv on aga 1,4 ning valid vorminguks Murd ja tüübiks Kuueteistkümnendikud 1/16, siis on lahtris näha "1 6/16", mis on õigele väärtusele lähim kuueteistkümnendikväärtus.

Kuupäev

- Kuupäeva sisestamiseks tuleb see sisestada vormingus, mis on määratud kindlaks &juhtimiskeskus;es (Hõlbustus Riik ja keel Arvud). Seal määratakse kindlaks kaks vormingut: kuupäev ja lühike kuupäev.

  Suvaline naturaalarv NN teisendatakse kuupäevaks alates 30. detsembrist 1899 (mille väärtuseks võetakse 0). Kui sul on lahtris näiteks arv 100 ja sa valid kuupäevavormingu, näidatakse lahtris "09.04.1900", mis on 100 päeva pärast 30. detsembrit 1899. Alguspäev on selline seepärast, et seda kasutas kunagi ekslikult Lotus 123, siis aga ka Excel ning ühilduvuse nimel kasutatakse seda tänapäevalgi. Kuid arvatavasti on nagunii vähe neid, kes vajavad arvutustes alguspäevana 1. jaanuari 1900, ning 9 päeva lisamisel 1. novembrile 2000 on tulemuseks igatahes 10. november 2000, nii et arvutustes käib kõik õigesti.

  Kui lahter on kuupäevavormingus, saab lahtrit lohistada (nagu arvude puhul) ning järgmised lahtrid saavad sel juhul samuti kuupäevavormingu, kusjuures iga kuupäev on eelmisest ühe võrra suurem.

Kellaaeg

- See vormindab lahtri sisu kellaajana. Kellaaja sisestamiseks tuleb see sisestada vormingus, mis on määratud kindlaks &kde; juhtimiskeskuses (Hõlbustus Riik ja keel Arvud). Lahtri vormingu dialoogis saab määrata, kuidas aega näidatakse, valides mõne saadaolevatest vormingutest. Vaikimisi kasutatakse &kde; juhtimiskeskuses määratud süsteemset vormingut. Kui lahtris olevat arvu ei saa kellaajana tõlgendada, näitab &kspread; 00:00 vormingus, mis on kindlaks määratud &kde; juhtimiskeskuses.

Tekst

- See vormindab lahtri sisu tekstina. See on kasulik, kui soovid lasta arvu kohelda mitte arvuna, vaid tekstina (näiteks kui tegemist on postiindeksiga). Arvule tekstivormingu määramisel joondatakse see vasakule. Tekstina vormindatud arvu ei saa kasutada arvutustes ega valemites. Samuti muutub lahtri joondus.

Kohandatud

- Seda ei saa praegu veel kasutada.

Kaardi Andmete vorming alumises osas on võimalik määrata iga elemendi ette eesliide (näiteks EEK) ja iga elemendi järele järelliide (näiteks krooni). Samuti saab määrata, mitu kohta näidatakse pärast koma, kas positiivsetel väärtustel näidatakse ka plussmärki ja kas negatiivseid väärtusi esitatakse punaselt.

### Fondi- ja tekstiseadistused

Fondikaart.

Kaardil Font saab valida aktiivse lahtri fondi perekonna, stiili, suuruse paksuse ja värvi. Samuti on siin võimalik valida näiteks teksti alla- või läbikriipsutamine ja muid selliseid asju. Kaardi alumises osas näeb valitud tekstivormingu eelvaatlust.

Kõigi lahtrite vaikimisi fondi saab aktiivsele stiilile kindlaks määrata menüükäsuga Vormindus Stiilihaldur.

Stiil:

- Siin saab määrata valitud lahtrite fondi stiili. Kui oled valinud mitu erineva stiiliga lahtrit, on vaikimisi valitud Varieeruv (ei muudeta). Kui jätad selle kehtima, säilitatakse iga lahtri puhul parajasti kehtiv stiil. Kui aga valid näiteks Roman, kehtestatakse kõigis valitud lahtrites teksti stiiliks Roman.

Suurus

- Siin saab määrata valitud lahtrite fondi stiili. Kui oled valinud mitu erineva suurusega lahtrit, on vaikimisi valitud (arv puudub). Kui jätad selle kehtima, säilitatakse iga lahtri puhul parajasti kehtiv suurus. Kui aga valid näiteks 14, kehtestatakse kõigis valitud lahtrites teksti suuruseks 14.

Paksus:

- Siin saab määrata valitud lahtrite fondi paksuse. Kui oled valinud mitu erineva paksusega fondiga lahtrit, on vaikimisi valitud Varieeruv (ei muudeta). Kui jätad selle kehtima, säilitatakse iga lahtri puhul parajasti kehtiv fondi paksus. Kui aga valid näiteks Rasvane, kehtestatakse kõigis valitud lahtrites fondi paksuseks Rasvane.

Värv:

- Siin saab määrata aktiivse lahtri teksti värvi. Värviribal klõpsates avaneb KDE standardne värvi valimise dialoog, kus saab valida uue värvi.

Allajoonitud

- Märkimisel joonitakse aktiivse lahtri tekst alla. Vaikimisi pole see märgitud.

Läbikriipsutatud

- Märkimisel kriipsutatakse aktiivse lahtri tekst läbi. Vaikimisi pole see märgitud.

### Teksti positsioon ja pööramine

Positsioonikaart.

Kaardil Positsioon saab määrata teksti asukoha lahtris, langetades sobivad otsustused osades Horisontaalne ja Vertikaalne või määrates väärtuse Taane. Samuti võib siin panna teksti paiknema vertikaalselt või vajaduse korral ka mingi nurga all.

Horisontaalne

- Määrab sisu rõhtse positsiooni lahtris. Standard on vaikeväärtus ning sel juhul käitutakse vastavalt valitud andmevormingule. Vasak tähendab seda, et sisu algab lahtri vasakust servast, keskel seda, et sisu tsentreeritakse, ning parem seda, et sisu lõpeb lahtri paremas servas.

Vertikaalne

- Määrab sisu rõhtse positsiooni lahtris. Üleval tähendab seda, et sisu algab lahtri ülemisest servast, keskel seda, et sisu tsentreeritakse, ning all seda, et sisu lõpeb lahtri alumises servas.

Teksti omadused

- Seda saab kasutada ainult siis, kui pööramisnurk on 0°. Teksti murdmisel murtakse teksti, et see sobituks lahtri suurusega. Kui see pole märgitud, jääb tekst ühele reale.

  Vertikaalse teksti korral paigutatakse tekst püstiselt.

Pööramine

- Sinu teksti pööratakse siin määratud nurga võrra. Positiivse väärtuse korral pööratakse teksti vastupäeva, negatiivse väärtuse korral päripäeva.

Lahtrite ühendamine

- Märkimise korral on toime sama, mis menüükäsul Andmed Ühenda lahtrid. Valitud peab olema vähemalt kaks kõrvutist lahtrit. Märkimise korral ühendatakse need.

  Kui valitud on ühendatud lahter ja sa eemaldad kastist märke, võtavad kõik lahtrid oma esialgse, ühendamiseelse suuruse. See on sama toimega, mis menüükäsk Andmed Jaota ühendatud lahtrid.

Taane

- Siin saab määrata taande, mida kasutatakse siis, kui valid menüükäsu Vormindus Suurenda taanet või Vormindus Vähenda taanet.

Lahtri suurus

- Siin saab määrata lahtri suuruse, valides kas kohandatud laiuse ja kõrguse või siis vaikeväärtused.

### Lahtri piire

Piirdekaart.

Kaart Piire võimaldab määrata lahtri piirete väljanägemist. Kui oled valinud enam kui ühe lahtri, võid määrata erineva stiili piiretele lahtrite vahel ning piirdele valitud ala ümber.

Esmalt vali kaardi Piire osas Muster värv ja muster. Seejärel rakenda seda piirde erinevatele osadele, mida saab teha klõpsuga vastavatele nuppudele osas Piire või mõnele osas Eelnev valik pakutavatest nuppudest. Osa Eelnev valik vasakpoolne nupp eemaldab kõik varem rakendatud piirded. Pane tähele, et soovi korral võid lahtritele lisada ka diagonaalse läbikriipsutuse.

### Lahtri taust

Tausta kaart.

Kaardil Taust saab valida lahtri taustamustri ja -värvi.

Vali kõigepealt meelepärane muster, seejärel aga mustri värv ja tausta värv.

Kaardi allosas näeb valitud lahtri tausta eelvaatlust.

### Lahtri kaitse

Lahtri kaitsmise kaart.

Kaardil Lahtri kaitse saab muuta seda, kuidas lahtri sisu kaitstakse.

Kõik lahtrid on vaikimisi kaitstud (mis tähendab, et nende sisu ei saa muuta), kuid lahtri kaitse aktiveerimiseks tuleb kaitsta ka tööleht menüükäsuga Tööriistad Kaitse lehte..., andes selleks vajaliku parooli. Samuti on võimalik kaitsta lahtri valemit, et varjata viisi, kuidas tulemus on saavutatud. Ka selleks peab olema lehe kaitse sisse lülitatud. Valikuga Kõik peidetakse saab varjata lahtri sisu. Ka selleks peab olema lehe kaitse sisse lülitatud. Täpsemalt kõneleb neist seadistustest &kspread;i üksikasjalikumate omaduste peatüki kaitsmisele pühendatud osa.

Kõik peidetakse

- See võimaldab peita lahtri sisu, kuid toimib ainult siis, kui lehe kaitse on sisse lülitatud. See tähendab, et valikul Kõik peidetakse ei ole mingit mõju, kui kaitstud pole ka tööleht. See, kas lahter ise on kaitstud või mitte, pole oluline.

  Kõik peidetakse.

  Kui märkida valik Kõik peidetakse, ei saa valikuid Kaitstud ja Valem peidetakse kasutada, sest kui tööleht on kaitstud, siis peidab valik Kõik peidetakse nii lahtri sisu kui ka valemi ning varjab ja kaitseb sel moel täielikult lahtri sisu.

Kaitstud

- Märkimise korral on lahtri sisu kaitstud. See on vaikimisi sisse lülitatud. Et kaitsta konkreetset lahtrit, peab kaitsma ka tervet töölehte, mida saab teha menüükäsuga Tööriistad Kaitse lehte... Kui lahter on kaitstud, ei saa selle sisu muuta.

Valem peidetakse

- Märkimise korral on lahter küll näha, aga selle sisu ei näidata valemiribal. Valemi peitmine toimib ainult lahtrite korral, mis sisaldavad valemit. Samuti peab olema kaitstud tööleht.

Teksti ei trükita

- Valiku Teksti ei trükita märkimisel ei trükita lahtri sisu. Vaikimisi on see märkimata, mis tähendab, et vaikimisi trükitakse lahtri sisu alati.

## Tingimuslikud lahtri omadused

Lahtri väljanägemine on võimalik panna sõltuma väärtusest, mida ta sisaldab, mis võib olla päris kasulik näiteks juhul, kui soovid, et &kspread; peaks silma peal majapidamiskuludel ja näitaks näiteks enam kui tuhandekroonist väljaminekut teistest selgesti erinevalt.

Selleks vali esmalt lahtrid ja seejärel menüüst Redigeerimine käsk Tingimuslikud lahtri omadused.... See avab dialoogi Tingimuslikud lahtri omadused, milles saab määrata fondi tüübi ja värvi, mille lahtri sisu võtab, kui selles olev väärtus vastab ühele või enamale tingimusele. Arvesta, et teine ja kolmas tingimus rakenduvad ainult juhul, kui esimene tingimus ei osutu täidetuks.

Menüü Redigeerimine käsuga Puhasta Tingimuslikud lahtri omadused saab eemaldada valitud lahtri(te)lt kõik määratud tingimuslikud omadused.

## Lahtri suuruse muutmine

Dialoogi Lahtri vorming kaardil Positsioon saab muuta valitud lahtri(te) suurust. Arvesta, et ühe lahtri kõrguse muutmine muudab antud rea kõigi lahtrite kõrgust, samuti muudab lahtri laiuse muutmine kogu veeru lahtrite laiust.

Teine võimalus on valida rida/read või veerg/veerud, mida soovid muuta, ning seejärel kasutada käsku Muuda rea kõrgust... või Muuda veeru laiust..., mis on kättesaadav hiire parema nupu klõpsuga avanevast menüüst või menüüst Vormindus Rida või Vormindus Veerg.

Kui viid hiirekursori kahe reanumbri vahele jäävale joonele &kspread;i akna vasakus servas, võtab kursor kahe paralleelse joone kuju, millest vaatavad vastassuunda kaks noolt. Kui kursor on sellise kujuga, võid vajutada hiire vasakut nuppu ja seda all hoides lohistada kahe rea vahelist piiri, mis muudab ülemise rea kõrgust. Sama nipiga saab muuta ka veergude laiust.

Kui valid vajaliku lahtri, rea või veeru ja seejärel kasutad käsku Sea rida, Sea veergu või Sea rida ja veergu, mis on kättesaadavad menüüst Vormindus või &HPNga; klõpsates avanevast menüüst, saad määrata rea kõrgusele või veeru laiusele minimaalse väärtuse, mida on vaja sisu korrektseks näitamiseks.

Kõrvutistele ridadele või veergudele võib anda ühesuguse suuruse, kui need esmalt valida ning seejärel kasutada menüükäsku Vormindus Rida Ühtlusta rida või Vormindus Veerg Ühtlusta veerg.

## Lahtrite ühendamine

Tihtipeale võib olla kasulik, kui mingi lahter kulgeb üle kahe või enamagi veeru või ulatub üle enam kui ühe rea. See on võimalik lahtreid ühendades. Vali lahtrid, mida soovid ühendada, ja seejärel menüükäsk Andmed Ühenda lahtrid.

Kui soovid aga suuremat lahtrit väiksemateks tagasi muuta, vali menüüst Andmed käsk Jaota ühendatud lahtrid.

## Ridade ja veergude peitmine

Lõpetatud tabel võib sageli palju pilkupüüdvam välja näha, kui sellel varjata vaheandmeid sisaldavad lahtrid, nii et näha jäävad vaid olulised sisendandmed ja tulemused.

&kspread;is saab valitud ridu või veerge peita käsuga Peida read või Peida veerud, mis on kättesaadavad menüüst Vormindus Rida või Vormindus Veerg või hiire parema nupu klõpsuga avanevast menüüst. Varjatud ridu ja veerge ei näidata ekraanil ega kaasata ka trükiväljundisse.

Lahtrite varjamine muudab mingil määral vähem tõenäoseks ka nende juhusliku muutmise.

Rea või veeru taasnäitamiseks vali menüüst Vormindus käsk Rida Näita ridu... või Veerg Näita veerge... Ilmuvas dialoogis saad valida, kui palju ridu näidata (kiirklahviga &Ctrl; + klõps saab valida mitu rida või veergu).

## Töölehe omadused

Lehekülje omaduste dialoogi avamiseks klõpsa hiire parema nupuga lehekülje sakil ja vali Lehe omadused või kasuta menüükäsku Vormindus Leht Lehe omadused. Pane tähele, et lehe omaduste dialoogi saad avada ainult siis, kui dokument või tööleht pole kaitstud.

Dialoogis saab valida vaikeväärtustest erinevad omadused aktiivsele töölehele. Klõpsuga nupule OK saab muudatused rakendada, klõpsuga nupule Vaikeväärtused aga taastada vaikeväärtused.

Töölehe omaduste dialoog.

Paigutuse suund:

- Siin saab valida töölehe orientatsiooni. Vaikimisi asub lehe esimene veerg vasakul. Kui valid aga paremalt vasakule, on esimene veerg paremal ning teised veerud lisatakse sellest vasakule.

Nulli peitmine

- Märkimise korral näidatakse lahtreid, kus seisab väärtus 0, tühjana.

Automaatne ülearvutus

- See võimaldab määrata, kas valemid arvutatakse automaatselt üle, kui mõne valemisse puutuva lahtri väärtus muutub.

Veeru numbri näitamine

- Märkimise korral näitavad veerupäised tähtede asemel numbreid. Vaikimisi näidatakse tähti.

LC režiim

- Märkimise korral näidatakse lahtriviidet valemiriba vasakus servas LC režiimis (L=Line=rida, C=Column=veerg), näiteks L2C3, mitte aga tavalisel moel, näiteks B3. See esitusviis ei ole küll tänapäeval eriti levinud.

Esimene täht muudetakse suurtäheks

- Märkimise korral muudetakse mis tahes teksti esimene täht alati automaatselt suureks.

Alusvõrgu näitamine

- Märkimise korral näidatakse alusvõrku (lahtrite piire). See on vaikimisi sisse lülitatud. Kui märge kastist eemaldada, alusvõrku ei näidata.

Lehekülje piirete näitamine

- Märkimise korral näidatakse töölehel lehekülje piirdeid. Vaikimisi neid ei näidata, kuid näiteks trükkimiseks on nende näitamine üsna kasulik.

Valemi näitamine

- Märkimise korral näitab &kspread; lahtrites valemit, mitte selle tulemust.

Valemi indikaatori näitamine

- Märkimise korral näitab &kspread; valemit sisaldava lahtri alumises vasakus nurgas väikest sinist kolmnurka. See on abiks, kui soovid näiteks valemitega lahtreid kaitsta.

Kommentaari indikaatori näitamine

- Märkimise korral näidatakse kommentaari sisaldava lahtri ülemises paremas nurgas väikest punast kolmnurka.