# Capçaleres/Peus de pàgina

## Introducció

Amb documents de múltiples pàgines, potser voldreu proveir certa informació en la part inferior o superior de cada pàgina al llarg de tot el document. Les capçaleres i els peus poden proveir al lector informació important i a més fan que la visualització dels vostres documents sigui coherent.

Les capçaleres i els peus són marcs especials. Podeu editar el text i les dades de les capçaleres i els peus com ho faríeu en qualsevol altra marc de text. El que fa a les capçaleres i els peus diferents de la majoria de marcs de &kword; és que es creen automàticament a la part superior i inferior de cada pàgina.

Les capçaleres i els peus de pàgina tan sols estan disponibles en usar plantilles orientades a text.

## Com usar capçaleres i peus de pàgina

Podeu posar/treure les capçaleres i els peus de pàgina independentment en qualsevol moment.

Ho podeu fer amb les capçaleres seleccionant Format Habilita/Deshabilita les capçaleres de pàgina des de la barra de menú.

Ho podeu fer amb els peus seleccionant Format Habilita/Deshabilita els peus de pàgina des de la barra de menú.

Els peus seran afegits a sota dels marges que heu establert per a sota de la pàgina. El text dels marcs principals serà mogut per a que el cos de les capçaleres i/o peus no solapi cap text.

Donat que les capçaleres i els peus són simplement marcs de text que es situen a cada pàgina, podeu usar totes les eines i tècniques a les que esteu acostumat per a crear la informació de les capçaleres i els peus.

Per a més informació quant a les opcions per a les capçaleres i els peus de pàgina, mireu la secció sobre Formatat de la pàgina.

Per a informació quant als números de pàgina mireu la secció sobre Numeració de pàgina.

Per a informació quant a com formatar el marc, mireu la secció sobre Establir les propietats per a un marc.

Per a un exemple de com posar els números de pàgina en les pàgines parells i senars, mireu la secció Com ho faig?.